શીર્ષક: ગુજરાત બજેટ 2021-22 : આ વખતનું બજેટ સત્ર કેટલું અલગ અને કેટલું ખાસ હશે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
નીતિન પટેલ

બુધવારે (ત્રીજી માર્ચ)ના દિવસે રાજ્યનું બજેટ રજૂ કરશે અને માત્ર એક દિવસ માટે ઍપ્લિકેશન ઉપર વિધાનસભાની કાર્યવાહીનું સીધું પ્રસારણ થશે.

કોરોનાને કારણે વિધાનસભામાં પ્રવેશ માટે વિશેષ વ્યવસ્થા કરવામાં આવી છે.

પેપરલૅસ બજેટ

ગુજરાત વિધાનસભા

ગત સપ્તાહે 'ગુજરાત બજેટ' ઍપ્લિકેશનને લૉન્ચ કરતી વેળાએ રાજ્યના નાયબ મુખ્ય મંત્રી તથા નાણાં મંત્રી નીતિન પટેલે કહ્યું કે બજેટ તથા સંબંધિત અહેવાલોનું ડિજિટલ પ્રકાશન થવાથી કાગળના વપરાશમાં 80 ટકા જેટલો ઘટાડો થશે. 

તેમણે કહ્યું : "વર્ષ 1960-'61માં પ્રથમ બજેટ રજૂ થયું ત્યારે અલગ-અલગ 30 પ્રકારના બજેટસંબંધિત પ્રકાશન થતા. ત્યારબાદ સરકારના વિભાગ વધ્યા, તેથી તેમની કામગીરી સંબંધિત અહેવાલ પણ વધ્યા."

"હાલમાં અલગ-અલગ 74 પ્રકારના બજેટસંબંધિત પ્રકાશન ધારાસભ્યો, પત્રકારો તથા કેન્દ્ર-રાજ્ય સરકારની વિવિધ કચેરીઓને મોકલવામાં આવે છે. જેની પાછળ 55 લાખ 17 હજાર કરતાં વધુ કાગળનો ઉપયોગ થાય છે."

બજેટના દિવસની કાર્યવાહીનું જીવંત પ્રસારણ થશે અને નાણાંમંત્રીનું ભાષણ પણ ઍપ્લિકેશન ઉપર જોઈ શકાશે. 

ઉલ્લેખનીય છે કે રાજ્યસભા અને લોકસભા સહિત અનેક રાજ્યોની વિધાનસભાની કાર્યવાહીનું જીવંત પ્રસારણ કરવામાં આવે છે. 

પરંતુ ગુજરાતની વિધાનસભાની કાર્યવાહીનું પ્રસારણ નથી થઈ શકતું અને મોબાઇલ ફોન લઈ જવા ઉપર પણ નિષેધ છે.

બજેટ સત્ર પહેલી એપ્રિલે પૂર્ણ થશે. ગુજરાતના પૂર્વ નાણા મંત્રી તથા કર્ણાટકના રાજ્યપાલ વજુભાઈ વાળા રેકર્ડ 18 વખત બજેટ રજૂ કરવાનો કીર્તિમાન ધરાવે છે.

શું છે ઍપ્લિકેશનમાં?

ગુજરાત સરકારે 'ગુજરાત બજેટ'ના નામથી ઍન્ડ્રૉઇડ મોબાઇલ ઍપ્લિકેશન લૉન્ચ કરી છે. જે અંગ્રેજી તથા ગુજરાતી એમ બે ભાષામાં ઉપલબ્ધ છે.

તેના પરથી વર્તમાન ઉપરાંત ગતવર્ષનું બજેટ મળી રહેશે. આ સિવાય નાણામંત્રી નીતિન પટેલના બુધવારના બજેટભાષણનું જીવંત પ્રસારણ કરવામાં આવશે.

આ સિવાય બજેટની હાઇલાઇટ્સ, બજેટ વિશે જાણવા જેવું, બજેટ વિશેના સમાચાર અને રસપ્રદ વિગતો મૂકવામાં આવ્યા છે.

બજેટની ઍપ

સોમવારે બપોરે ગૂગલ પ્લૅસ્ટોર પરથી આ ઍપ્લિકેશન એક હજાર કરતાં વધુ વખત ડાઉનલૉડ થઈ ચૂકી છે અને 30 યૂઝર્સે તેને ફાઇવ-સ્ટાર રેટિંગ આપ્યું છે. હોદ્દાની રુએ સ્પીકર વિધાનસભાના સર્વોપરી હોય છે અને સરકારનું કહેવું છે કે તેમની મંજૂરીથી આ ઍપ્લિકેશન લૉન્ચ કરવામાં આવી છે.

'એક દેશ, એક કરમાળખા'ની વિભાવનાને સાકાર કરવા માટે GST (ગુડ્સ ઍન્ડ સર્વિસીઝ ટૅક્સ) લાગુ થયું છે ત્યારથી...